এখন তাহলে জাগ্রত অবস্থা আর গল্প বলা স্বপ্নের মধ্যকার পার্থক্যের সারাংশ টানা যাক। জেগে থাকার সাথে তুলনা করলে দেখা যাবে গল্প বলা স্বপ্নে প্রায়ই কিম্ভূতকিমাকার উপাদান অন্তর্ভূক্ত হয়। এসব স্বপ্নে হঠাৎ করেই বিভিন্ন স্থান ও মানুষজন পরস্পর মিশ্রিত হয়, প্রাকৃতিক নিয়মের লঙ্ঘন স্বাভাবিক ঘটনা হিসেবে আবির্ভূত হয়। আর এই অযৌক্তিক ঘটনা ও বিভ্রাটগুলো স্বপ্নে কোন-রকম ভাবনাচিন্তা ছাড়াই আমরা মেনে নেই। এ ধরনের স্বপ্ন ‘গতি ‘ মুখ্য অনুভূতি হয়ে ওঠে। অনুভূতিগুলো আবার মূলত চাক্ষুষরূপেই ধরা পড়ে। গল্প বলা স্বপ্নে জাগ্রত অবস্থার তুলনায় বেশি নেতিবাচক উপাদান থাকে — বিশেষত ভয় ও উদ্বেগ। নতুনের চেয়ে পুরাতন স্মৃতিরাই স্বপ্নে বেশি কাঁচামাল সরবরাহ করে। স্বপ্ন দেখার পর ঘুম হতে না জাগলে কি দেখেছি সেটা আমরা ভুলে যাই।